Kamu bisa jelasin ke aku soal Standartenführer dalam bahasa melayu?

Standartenführer (, "pemimpin panji-panji") adalah sejenis pangkat separa tentera Parti Nazi (NSDAP) yang digunakan dalam beberapa organisasi NSDAP, seperti SA, SS, NSKK dan NSFK. Mula-mula dizahirkan sebagai satu gelaran pada tahun 1925, pada 1928 pangkat itu menjadi salah satu pangkat NSDAP pertama yang ditauliahkan dan telah dianugerahkan kepada para pegawai SA dan SS yang memerintah unit-unit yang dikenali sebagai Standarten dimana ia adalah formasi bersaiz rejimen meliputi 300 hingga 500 anggota.

Pada tahun 1929 pangkat Standartenführer telah dibahagi kepada 2 pangkat berasingan yang dikenali sebagai Standartenführer (I) dan Standartenführer (II). Konsep ini telah ditinggalkan pada 1930 apabila kedua-dua SA dan SS mengembangkan sistem pangkat mereka bagi membolehkan lebih banyak jawatan pegawai dan dengan itu hanya keperluan untuk pangkat Standartenführer yang satu.  Pada tahun 1933, apabila Adolf Hitler berkuasa di Jerman, Standartenführer telah disahkan sebagai pangkat pegawai medan tertinggi, rendah sedikit dari Oberführer SS dan SA. Menjelangnya Perang Dunia II, Standartenführer secara meluas dikenali sebagai pangkat SS dan pangkat SA.  Didalam Waffen-SS, pangkat ini telah dianggap setaraf dengan Oberst, iaitu kolonel penuh.

Insignia bagi Standartenführer terdiri daripada satu dedaun oak yang dipamerkan pada kedua-dua belah kolar. Standartenführer merupakan pangkat SS dan SA pertama yang mempamerkan lencana pangkat insignia pada kedua-dua kolar, tanpa mempamerkan insignia unit. Dari tahun 1938, uniform terbaru SS mencirikan epaulet  Oberst (Kolonel) Tentera Darat Jerman sebagai tambahan kepada pelapik kolar berdaun oak.